**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas / Draudėjas** – **AB „Ignitis gamyba“ (buvusi – Lietuvos energijos gamyba, AB)** pagal Lietuvos Respublikos įstatymus teisėtai įregistruota ir veikianti bendrovė, įmonės kodas 302648707, esanti Elektrinės g. 21, LT–26108 Elektrėnai, Lietuva.
   2. **Tiekėjas / Draudikas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Pirkėjo /Draudėjo ir Tiekėjo / Draudiko dėl Pirkimo objekto.
2. **PIRKIMO OBJEKTAS**
   1. Atsakomybių, susijusių su įmonės veikla, draudimo paslaugos. Pirkimo objektas išskaidomas į 2 (dvi) pirkimo objekto dalis:

1 pirkimo objekto dalis – Veiklos ir produkto civilinės atsakomybės draudimas;

1. **PIRKIMO OBJEKTO APIMTYS**
   1. 1 pirkimo objekto dalis - Veiklos ir produkto civilinės atsakomybės draudimas:

Draudėjo turtiniai interesai, susiję su:

* Draudėjo civiline atsakomybe trečiajam asmeniui už žalą, padarytą Draudėjui, vykdant apdraustą veiklą;
* Draudėjo civiline atsakomybe trečiajam asmeniui už žalą, kilusią dėl Draudėjui priklausančių arba jo valdomų ir apdraustai veiklai naudojamų statinių, įrenginių, teritorijos ar kitų objektų trūkumų;
* Draudėjo civiline atsakomybe už žalą, atsiradusią dėl staigaus ir netikėto oro, vandens ar dirvožemio užteršimo, kilusio Draudėjui vykdant apdraustą veiklą, įskaitant ir užteršimo išvalymo kaštus.
* Draudėjo civiline atsakomybe tretiesiems asmenims už žalą, padarytą Draudėjo pateiktu netinkamos kokybės produktu / paslauga;
* Draudėjo civiline atsakomybe tretiesiems asmenims už žalą, padarytą trečiojo asmens turtui, kuris žalos atsiradimo metu buvo Draudėjo išsinuomotas, pasiskolintas, saugojamas, prižiūrimas, valdomas, naudojamas, kontroliuojamas, transportuojamas, jam patikėtas.

1. **SUTARTINIŲ ĮSIPAREIGOJIMŲ VYKDYMO VIETA**
   1. Elektrėnų kompleksas (įskaitant rezervinę elektrinę, biokuro ir garo katilines), Elektrinės g. 21, Elektrėnai;
   2. Kombinuoto ciklo blokas, Elektrinės g. 21A, Elektrėnai;
   3. Kruonio hidroakumuliacinė elektrinė, Marių g. 6, Maisiejūnų k., Kruonio sen., Kaišiadorių r. sav.;
   4. Kauno Algirdo Brazausko hidroelektrinė, T. Masiulio g. 22A, Kaunas;
   5. Vilniaus 3-ioji termofikacinė elektrinė (šiuo metu pagrindinė veikla nėra vykdoma), Jočionių g. 13, Vilnius;
   6. Administracija, Žvejų g. 14, Vilnius.
2. **REIKALAVIMAI PIRKIMO OBJEKTUI**
   1. **Esamos situacijos aprašymas**

5.1 Šiuo metu yra galiojantys draudimai dėl abiejų pirkimo objektų: veiklos ir produkto civilinės atsakomybės bei darbdavio civilinės atsakomybės. Draudimo sutartys galioja iki 2019-12-31.

* 1. **Pirkimo objekto aprašymas**

Draudėjas: AB „Ignitis gamyba“ (buvusi – Lietuvos energijos gamyba, AB)

* + 1. Apdrausta veikla:
       1. Elektros ir šilumos energijos gamyba bei tiekimas ir su tuo susijusio turto ir teritorijų eksploatavimas, techninė priežiūra, remontas ir montavimas;
       2. Elektros ir šilumos gamybos ir tiekimo sisteminių paslaugų teikimas;
       3. Elektrinių ir katilinių eksploatavimas, jų techninė priežiūra, technologinių paslaugų teikimas;
       4. Hidrostatinių eksploatavimas ir priežiūra;
       5. Elektros įrangos iki 330 kV įtampos operatyvinis valdymas, relinės apsaugos, automatikos ir valdymo sistemų eksploatavimas;
       6. Elektros instaliacijos iki 1000 V eksploatavimo, techninės priežiūros ir montavimo darbai;
       7. Elektros skirstyklų iki 110 kV įtampos operatyvinis valdymas;
       8. Patalpų, teritorijos, įrenginių / įrangos nuoma;
       9. Paslaugų teikimas išoriniams klientams: saulės elektrinių montavimas, biokatilinių ir mažųjų hidroelektrinių techninė priežiūra ir remontas.
    2. **Draudžiamieji įvykiai**

1 pirkimo objekto dalis - Veiklos ir produkto civilinės atsakomybės draudimas:

(a) Trečiųjų asmenų reikalavimo pateikimas dėl turto sunaikinimo, sugadinimo ar trečiojo asmens kūno sužalojimo ir/ar mirties (kūno sužalojimas ar mirtis taip pat apima, tačiau neapsiriboja psichine trauma, sielvartu ir šoku), Draudėjui vykdant apdraustą veiklą, arba dėl Draudėjo nuosavybėje, valdyme esančių ir apdraustai veiklai naudojamų statinių, teritorijos ar kitų objektų trūkumų, pateikus netinkamos kokybės produktą, jei tenkinamos visos žemiau nurodytos sąlygos:

* Reikalavimas pateiktas per draudimo apsaugos laikotarpį arba per išplėstinį reikalavimo pateikimo terminą ir Draudikuiapie jį pranešta per draudimo apsaugos laikotarpį arba per išplėstinį reikalavimo pateikimo terminą;
* Žala padaryta draudimo teritorijoje;
* Draudėjas pagal galiojančius įstatymus atsako už žalą;
* Žala padaryta laikotarpiu nuo pradžios datos (įskaitant retroaktyvų galiojimo periodą) iki draudimo apsaugos laikotarpio pasibaigimo datos.

(b) Taip pat apdraudžiama ir atsakomybė už žalą susijusioms įmonėms:

Jeigu nepaisant sutarčių (įskaitant ir draudimo sutartis) sąlygų, Draudėjo atsakomybė prieš su Draudėju susijusias įmones išlieka ir jis privalo atlyginti padarytą turtinę ar neturtinę žalą, tai tokiu atveju civilinės atsakomybės draudimo sutartis galioja taip, kaip ji galiotų, jei šios įmonės nebūtų susijusios.

Apdraudžiama Draudėjo civilinė atsakomybė dėl žalos, padarytos šioms su Draudėju susijusioms įmonėms:

* UAB „Ignitis grupės paslaugų centras“ (buvęs - UAB „Technologijų ir inovacijų centras“), įmonės kodas 302527488;
* UAB „Verslo aptarnavimo centras“, įmonės kodas 303359627;
* UAB „Geoterma“, įmonės kodas 123540818.

Jeigu aukščiau paminėta įmonė draudimo sutarties galiojimo laikotarpiu tampa nebesusijusi su Draudėju, tai ji automatiškai tampa trečiuoju asmeniu ir jos atžvilgiu draudimo apsauga pradeda galioti tokia apimtimi kaip visų kitų trečiųjų asmenų atžvilgiu.

Jeigu draudimo sutarties galiojimo metu atsiras nauja įmonė, kurioje  Draudėjas tiesiogiai turės ne mažiau kaip 20% akcijų, tai nuo tos dienos, kai Draudėjas el. paštu informuoja Draudiką apie naujai atsiradusią įmonę – apdraudžiama Draudėjo civilinė atsakomybė dėl žalos, padarytos ir šiai, naujai įtrauktai, įmonei.

## 

* + 1. **Nedraudžiamieji įvykiai**

Visoms pirkimo objekto dalims.

1. Draudimas netaikomas:
   1. tiesiogiai ir/ar netiesiogiai sukeltą ir/ar atsiradusią dėl asbesto, asbesto dulkių ir/ar asbesto turinčių savo sudėtyje medžiagų;
   2. tiesiogiai atsiradusią dėl pernešamos (užkrečiamos) spongiforminės encefalopatijos (TSE), įskaitant, bet neapsiribojant spongiformine galvijų encefalopatija (BSE) ar nauja Jakobo-Kreutzfeld ligos atmaina;
   3. tiesiogiai ir/arba netiesiogiai sukeltą, susijusią arba atsiradusią dėl karbamido formaldehidinių dervų, dioksinų, polichlorinto bifenilo (PCB) ir kitų organinių teršalų ilgalaikių poveikio;
   4. tiesiogiai ir/ar netiesiogiai sukeltą, susijusią arba atsiradusią dėl genetiškai modifikuoto komponento, bet kokio išvesto baltymo arba bet kokio produkto, savo sudėtyje turinčio tokį komponentą ar baltymą;
   5. atsiradusią tiesiogiai dėl tabako produktų aktyvaus ar pasyvaus vartojimo ar naudojimo;
   6. tiesiogiai atsiradusią dėl DES (dietilstibestrolio ar jo darinių) kontraceptinių preparatų aktyvaus ir pasyvaus vartojimo ar naudojimo;
   7. tiesiogiai atsiradusią dėl žmogaus imunodeficito viruso (ŽIV) arba šio viruso mutavusių derivantų ir/arba atmainų, taip pat tiesiogiai atsiradusią dėl būklės bet kokiu būdu susijusios su įgytu imunodeficito sindromu (AIDS) ar kitu panašaus pobūdžio sindromu;
   8. Tiesiogiai ir/ar netiesiogiai sukeltą, susijusią arba atsiradusią dėl elektromagnetinio lauko (EMF) ir/ar bet kokio pobūdžio elektromagnetinės radiacijos (EMR), įskaitant, bet neapsiribojant mobiliųjų telefonų, elektros linijų arba bet kokio pobūdžio elektros prietaisų skleidžiamo EMF/EMR poveikio;
   9. Tiesiogiai ar netiesiogiai susijusią su terorizmu ar (ir) apribojimais bei terorizmo prevencinėmis priemonėmis (įskaitant, bet neapsiribojant, eismo apribojimą ar sustabdymą, papildomą kontrolę, tam tikrų gaminių transportavimo uždraudimą). Sąvoka „terorizmas“ reiškia asmens ar asmenų grupės (-ių), veikiančių savarankiškai ar kokios nors organizacijos vardu/ užsakymu, bet kokį neteisėtą veiksmą arba neveikimą, įskaitant, bet neapsiribojant, jėgos ar smurto panaudojimą, kėsinantis į žmonių sveikatą ir (arba) gyvybę, taip pat turtą, turtinius interesus ir (arba) teises, įvykdytą dėl politinių, religinių ar ideologinių priežasčių, įskaitant, bet neapsiribojant, ketinimą daryti įtaką bet kokiai valdžiai ir (ar) sukelti visuomenėje baimę dėl minėtų priežasčių;
   10. Tiesiogiai ar netiesiogiai atsiradusią dėl karo, pilietinio karo, karinių veiksmų, karinio įsiveržimo, revoliucijos, riaušių, maišto, pilietinio judėjimo, sukilimo, streiko, lokauto, branduolinės energijos (įskaitant branduolinį ginklą ar branduolinį kurą) ar radiacijos, cheminio ginklo, biocheminio ginklo ar elektromagnetinio ginklo panaudojimo, turto nacionalizavimo, nusavinimo ar konfiskavimo, taip pat kitokių valdžios ar jos atstovų veiksmų;
   11. Atsiradusią dėl neteisėto trečiųjų asmenų ar/ir neteisingo (netinkamo) duomenų ar elektroninio duomenų apdorojimo priemonių bei programų naudojimo, kompiuterinių ar/ir kibernetinių atakų, sutrikdant duomenų srautus, pakeičiant ar papildant duomenis Draudėjo elektroninio duomenų apdorojimo sistemoje. Duomenų apdorojimo sistema – kompiuteriai (elektroninės skaičiavimo mašinos), kitokia skaičiavimo, elektroninė ir/ar mechaninė įranga, kuri yra prijungta prie kompiuterio, kompiuterio aparatinė dalis, programinė įranga, elektroniniai duomenų apdorojimo įrenginiai ir visa kita, kieno darbas visiškai ar iš dalies priklauso nuo integruotų schemų bei mikrokontrolerių;
   12. Kilusią dėl asmens įžeidimo, garbės ir orumo žeminimo, teisės į privatų gyvenimą ir jo slaptumą pažeidimo.
   13. Draudėjo atsakomybei dėl sutartyse ir įstatymuose numatytų baudų, nuobaudų, netesybų arba kitų panašaus pobūdžio sankcijų;
   14. Paties Draudėjo patirtiems nuostoliams arba išlaidoms patirtoms taisant veiklos rezultatą arba iš naujo atliekant blogai padarytą darbą.
   15. Neatlyginami administracinio, baudžiamojo pobūdžio reikalavimai bei reikalavimai, kai jie turi:

* baudų ar baudinių požymių (angl. kalba – punitive, exemplary damages) ir/ar;
* požymių, kuriais siekiama mokomųjų, šviečiamųjų ar aiškinamųjų tikslų tiek visuomenei, tiek Draudėjui ir yra išreiškiami mokėtinomis pinigų sumomis ir/ar;
* kai reikalaujama ne su išmokos mokėjimo terminu susijusių baudų, palūkanų delspinigių.
  1. Visoms rizikoms, kurių draudimas neatitinka ar tampa nesuderinamas su Jungtinių Tautų, Europos Sąjungos ar JAV taikomais prekybos apribojimais, draudimais arba sankcijomis, draudimo apsauga nustoja galioti nuo dienos, kai įsigalioja minėti apribojimai, draudimai arba sankcijos. Tuo atveju, jeigu įvestos Jungtinių Tautų, Europos Sąjungos ar JAV sankcijos toliau tiesiogiai ar netiesiogiai trukdys Draudikui teikti draudimo paslaugas pagal šią sutartį, Draudikas turi teisę nutraukti šią sutartį raštu pranešęs kitai šaliai. Sutartis nutraukiama po 14 dienų nuo tos dienos, kai kita šalis gauna pranešimą apie sutarties nutraukimą. Tuo atveju, kai pranešimo pristatyti neįmanoma (arba pranešimas nepasiekia adresato) dėl komunikacijos (susisiekimo) priemonių darbo sutrikimo, laikoma, kad pranešimas apie nutraukimą gautas tuomet, kai tik jis buvo išsiųstas arba buvo ketinama jį išsiųsti.

1. Papildomi nedraudžiamieji įvykiai 1 pirkimo objekto daliai – Veiklos ir produkto civilinės atsakomybės draudimui.

Nedraudžiamieji įvykiai – tai Įvykiai, nesusiję su draudimo sutartyje nurodyta apdrausta veikla, nesusiję su Draudėjo nuosavybėje, valdyme esančiais ir apdraustai veiklai naudojamais statiniais, teritorija ar kitais objektais, nurodytais draudimo sutartyje laikomi nedraudžiamaisiais įvykiais.

Nedraudžiama Draudėjo atsakomybė už žalą:

* 1. kilusią dėl netinkamo sutarties vykdymo ar neįvykdymo. Jeigu pagal sutartį, atsakomybės už žalą apimtis yra didesnė nei ta, kurią nustato įstatymas nesant sutarties, draudimas galioja ta apimtimi, kiek atsakomybė už žalą kiltų pagal įstatymą nesant sutarties;
  2. susijusią su:

1. bet kokiu laivu ar orlaiviu, kurie pagaminti plaukimui arba kelionėms vandeniu arba oru, erdve, jeigu toks laivas ar orlaivis yra Draudėjo nuosavybė, jo išsinuomotas arba valdomas, naudojamas kitu pagrindu;
2. bet kokio laivo ar orlaivio, vandens ar oro transporto priemonės pakrovimu arba iškrovimu;
3. oro arba jūros uosto valdymu, nuosavybe arba bet kokia veikla jų teritorijoje;
   1. susijusią su kūno sužalojimu arba liga asmens, kuris yra sudaręs darbo sutartį su Draudėju arba yra Draudėjo mokinys, jeigu tokia atsakomybė kyla iš darbo santykių ***(apdraudžiama pagal Darbdavio civilinės atsakomybės draudimą)***;
   2. susijusią su finansiniais nuostoliais, kurie kilo ne kaip žalos trečiajam asmeniui, dėl jo kūno sužalojimo (įskaitant mirtį) arba materialaus turto sunaikinimo (sugadinimo), pasekmė;
   3. padarytą trečiojo asmens turtui Draudėjo tyčine veika, išskyrus kai tyčinė veika atliekama siekiant apsaugoti turtą ir / ar sveikatą (gyvybę);
   4. kilusią dėl sprogmenų, fejerverkų gamybos, valdymo, saugojimo;
   5. tiesiogiai sąlygotos, padarytos dėl bet kokios formos ir kiekio silicio dioksido nurijimo, įkvėpimo, absorbcijos ar buvimo silicio dioksido poveikyje;
   6. tiesiogiai sąlygotos, padarytos, kylančios dėl bet kokių „grybelių“ ir/ar „sporų“ buvimo, įkvėpimo ar buvimo jų poveikyje, o taip pat kokiems kaštams ar išlaidoms, bet kokiu būdu susijusioms ar kylančioms iš panaikinimo, sušvelninimo, pašalinimo, sulaikymo, detoksikacijos, neutralizacijos, stebėsenos, kontroliavimo, atsikratymo, ar bet kokio įsipareigojimo ištirti ar įvertinti bet kokių „grybelių“ ir/ar „sporų“ buvimą ar efektą.

Sąvoka „Grybeliai“ apima, bet neapsiriboja, bet kokios formos ar tipo pelėsius, grybus, mieles, ar bioteršalus;

Sąvoka „Sporos“ apima, bet neapsiriboja, bet kokią medžiagą, atsirandančią, kylančią iš bet kokių „grybelių“;

* 1. tiesiogiai ir/ar netiesiogiai padarytą dokumentams, programinei įrangai, duomenims, neatsižvelgiant į jų išraiškos būdą ar formą, tačiau išlaidos, reikalingos dokumentų, programinės įrangos, duomenų atstatymui, perrašymui, atkūrimui, nepriklausomai nuo jų išraiškos būdo ar formos, yra atlyginamos;
  2. tiesiogiai sukeltą dėl užkrečiamų ligų;
  3. aplinkai, kai žalos priežastis yra lėtas ar laipsniškas procesas, pasikartojantys įvykiai, tęstinis veiksmas (veikimas ar neveikimas); Šio punkto prasme pasikartojantys įvykiai suprantami kaip įvykiai kilę dėl tos pačios priežasties ir toje pačioje vietoje, kai vėlesnio įvykio priežastis yra remonto, priežiūros, patikrinimo darbų, likviduojant pirmojo įvykio priežastis, atlikimas pažeidžiant (nesilaikant) privalomų techninių normų, taisyklių, tvarkų ar kitų panašaus pobūdžio aktų; Tęstinis veiksmas - veikimas arba neveikimas, kuris vyksta kiekvieną dieną (Draudėjas neatlieka veiksmų, kuriuos privalo atlikti, ar atlieka veiksmus, kurių neturi teisės atlikti, ar nenutraukia kitokio pažeidimo);
  4. kilusią dėl ar bet kokiu būdu susijusių su apdrausto produkto nepatiekimu.
     1. **Franšizė (išskaita)**

|  |  |  |
| --- | --- | --- |
|  | **Pirkimo objektas** | **Išskaita, EUR** |
| 1. | 1 pirkimo objekto dalis – veiklos ir produkto civilinės atsakomybės draudimas | 29.000 |
| Įskaitant atsakomybę už patikėtą turtą | 3.000 |

## 

* + 1. **Draudimo apsaugos galiojimo teritorija**

|  |  |  |
| --- | --- | --- |
|  | **Pirkimo objektas** | **Draudimo apsaugos**  **galiojimo teritorija** |
| 1. | 1 pirkimo objekto dalis – veiklos ir produkto civilinės atsakomybės draudimas | Europa |
| Įskaitant atsakomybę už patikėtą turtą | Europa |

* + 1. **Draudimo sumos**

|  |  |  |
| --- | --- | --- |
|  | **Pirkimo objektas** | **Draudimo suma, EUR** |
|  | 1 pirkimo objekto dalis – veiklos ir produkto civilinės atsakomybės draudimas | 8.690.000 |
| Įskaitant atsakomybę už patikėtą turtą | 1.000.000 |

* + 1. **Retroaktyvus galiojimo laikotarpis**

Abiems pirkimo objekto dalims – 3 mėnesiai iki draudimo sutarties įsigaliojimo datos.

* + 1. **Išplėstinis reikalavimo pateikimo terminas**

Abiems pirkimo objekto dalims - 6 mėnesiai po draudimo sutarties galiojimo pabaigos datos.

* + 1. **Papildomos sąlygos taikomos draudimo objektams**

**1 pirkimo objekto dalis - Veiklos ir produkto civilinės atsakomybės draudimas:**

1. Draudimo išmokos bendras limitas neturtinei žalai yra 2,90 mln. EUR.
2. Draudimo išmokos suma išlaidoms, susijusioms su reikalavimo nagrinėjimu ir atsikirtimu yra ribojama draudimo suma.
3. Draudimo išmokos suma dėl Draudėjo darbuotojų didelio neatsargumo yra ribojama draudimo suma.
4. Veiklos ir produkto civilinės atsakomybės draudimo apsauga taip pat apima Draudėjo samdomų subrangovų (kontrahentų) veiklos civilinę atsakomybę, vykdant darbus numatytus sutartyse su Draudėju. Atlyginęs tokią žalą Draudikas įgyja teisę reikalauti išmokėtų sumų iš atsakingo už padarytą žalą subrangovo (kontrahento). Draudimo suma šiai papildomai sąlygai yra 1,45 mln. EUR.
5. Veiklos ir produkto civilinės atsakomybės draudimo apsauga taip pat apima atsakomybę dėl užteršimo ir užteršimo išvalymo išlaidas. Draudimo suma šiai papildomai sąlygai yra 1,00 mln. EUR. Tačiau žalos aplinkai, skaičiuojamos pagal valstybės institucijų naudojamas metodikas, draudimo suma yra 0,5 mln. EUR.
6. Veiklos civilinės atsakomybės draudimo apsauga taip pat apima atsakomybę, kylančią dėl žalos, padarytos valdant, naudojantis savaeiges darbo mašinas, taip pat dėl žalos, padarytos vykdant pakrovimo, iškrovimo darbus, nepriklausomai nuo to ar Draudėjo civilinė atsakomybė dėl šių darbo mašinų valdymo gali būti draudžiama transporto priemonių valdytojų civilinės atsakomybės privalomuoju draudimu. Draudimo išmokos suma šiai sąlygai yra ribojama bendra draudimo suma.
7. Rizikos padidėjimu laikomi tik šie atvejai:

* Draudėjo vykdomos veiklos pasikeitimas;
* statybos, remonto, rekonstrukcijos darbų, kurių sąmatinė vertė didesnė nei 2.000.000 EUR, vykdymas Draudėjo eksploatuojamose, naudojamose patalpose arba nors ir tiesiogiai Draudėjo nenaudojamose, tačiau jam nuosavybės teise priklausančiose patalpose.

1. Draudimo išmokos mokėjimas.

* Draudimo išmoka išmokama per 30 (trisdešimt) dienų nuo draudžiamojo įvykio aplinkybių ir pasekmių bei nuostolių ir išlaidų, susijusių su reikalavimo nagrinėjimu ir atsikirtimu, sumos nustatymo.
* Draudimo išmoka, esant reikalavimo pareiškėjo, Draudėjo, Draudiko susitarimui, Draudiko patvirtintai reikalavimo pareiškėjo ir Draudėjo taikos sutarčiai ar draudimo sutarties galiojimo teritorijoje vykdytinam teismo sprendimui, arbitražiniam teismo sprendimui, išmokama reikalavimo pareiškėjui ar Draudėjui, įvardytam draudimo liudijime, per 10 (dešimt) dienų nuo minėto susitarimo pasiekimo arba per teismo sprendime nurodytą (nurodytus) teismo, arbitražo teismo sprendimo įvykdymo terminą (terminus).
  + 1. **Duomenys rizikos vertinimui:**

|  |  |  |  |
| --- | --- | --- | --- |
| **Įmonė** | **Pajamos iš apdraudžiamos veiklos (2017 m.), tūkst. EUR** | **Pajamos iš apdraudžiamos veiklos (2018 m.), tūkst. EUR** | **Darbuotojų skaičius, (2019-06-01)** |
| AB „Ignitis gamyba“ (buvusi – Lietuvos energijos gamyba, AB) | 149.815 | 130.651 | 360 |

Informacijos apie įmonės planuojamas pajamas per 2019 metus pateikti negalima, kadangi duomenys konfidencialūs.

* + 1. **Žalų istorija**

Per pastaruosius tris metus nebuvo mokėta draudimo išmokų, taip pat nebuvo aplinkybių, dėl kurių galėtų kilti apdraudžiama atsakomybė.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Sutartis bus sudaroma 36 (trisdešimt šešiems) mėnesiams.
   2. Tiekėjus, kurių kvalifikacija atitiks Pirkimo dokumentų reikalavimus, Pirkėjas supažindins su AB „Ignitis gamyba“ (buvusi – Lietuvos energijos gamyba, AB) draudimų rizikos analizės ataskaitomis (toliau tekste - Ataskaitos). Prieš susipažindamas su Ataskaitomis, Paslaugų teikėjas turės pasirašyti konfidencialumo sutartį dėl susipažinimo metu jam perduodamos informacijos.
   3. Tiekėjas, nesuteikęs Paslaugų (vėluodamas išmokėti draudimo išmokas) per Sutartyje nustatytus terminus, moka Pirkėjui 0,05 procento nuo vėluojamos išmokėti draudimo išmokos dydžio delspinigius už kiekvieną uždelstą dieną bei atlygina dėl Paslaugų nesuteikimo Pirkėjo patirtus nuostolius tiek, kiek jų nepadengia delspinigiai.
   4. Pirkėjas, nesant apmokėjimo sulaikymo pagrindų, nesumokėjęs Tiekėjui už suteiktas Paslaugas per Sutartyje nurodytą terminą, moka 0,05 procento nuo laiku nesumokėtos sumos dydžio delspinigius už kiekvieną uždelstą dieną.
   5. Jeigu Sutarties galiojimo metu Pirkėjas paprašo nutraukti draudimo apsaugą visam Pirkimo objektui, tuomet nepanaudota, tačiau jau sumokėta draudimo įmokos dalis yra grąžinama į Pirkėjo sąskaitą, neišskaičiavus jokių mokesčių. Draudimo laikotarpis skaičiuojamas kalendorinių dienų tikslumu.
   6. Polisai turi būti atnaujinami kas 12 (dvylika) mėnesių.
   7. Sutartis administruos AON Baltic, UADBB.
2. **KARTU SU TEIKIAMOMIS PASLAUGOMIS PATEIKIAMI DOKUMENTAI**

8.1 Tiekėjo pateikiamas draudimo polisas.